Stanovisko Komisie podľa článku 251 ods. 2 podods. 3 písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu rozhodnutie Európskeho parlamentu a Rady o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) KTORÝM SA MENÍ A DOPĹŇA NÁVRH KOMISIE podľa článku 250 odsek 2 Zmluvy o ES /* KOM/2006/0803 v konečnom znení - COD 2005/0043 */





[pic] | KOMISIA EURÓPSKYCH SPOLOČENSTIEV | Brusel, 6.12.2006 KOM(2006) 803 v konečnom znení 2005/0043 (COD) STANOVISKO KOMISIE podľa článku 251 ods. 2 podods. 3 písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu ROZHODNUTIE EURÓPSKEHO PARLAMENTU A RADY o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES 2005/0043 (COD) STANOVISKO KOMISIE podľa článku 251 ods. 2 podods. 3 písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu ROZHODNUTIE EURÓPSKEHO PARLAMENTU A RADY o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) 1. Úvod V článku 251 ods. 2 podods. 3 písm. c) Zmluvy o založení ES sa ustanovuje, že Komisia má predložiť stanovisko k pozmeňujúcim a doplňujúcim návrhom navrhnutým Európskym parlamentom v druhom čítaní. Stanovisko Komisie k 40 pozmeňujúcim a doplňujúcim návrhom navrhnutým Parlamentom sa uvádza v ďalšom texte. 2. Súvislosti Dátum doručenia návrhu EP a Rade (dokument KOM(2005) 119, konečné znenie – 2005/0043(COD): | 13. apríla 2005 | Dátum stanoviska Výboru regiónov: | 16. novembra 2005 | Dátum stanoviska Európskeho hospodárskeho a sociálneho výboru: | 14. decembra 2005 | Dátum stanoviska Európskeho parlamentu v prvom čítaní: | 15. júna 2006 | Dátum doručenia pozmeneného a doplneného návrhu EP a Rade: | 28. júna 2006 | Dátum prijatia spoločnej pozície: Dátum predloženia stanoviska Európskeho parlamentu v druhom čítaní: | 25. septembra 2006 30. novembra 2006 | 3. Účel návrhu Návrh rámcového programu ES, ktorý sa vzťahuje na obdobie rokov 2007 – 2013, vychádza z článkov 163 až 171 kapitoly XVIII zmluvy, ktoré ustanovujú pre EÚ politiku v oblasti výskumu a jej finančné nástroje, najmä viacročný rámcový program v oblasti výskumu. Základnou zásadou ďalšieho zlepšovania výsledkov a zvyšovania priemernej úrovne výskumu v Európe je stimulácia, organizácia a využívanie všetkých foriem spolupráce pri výskume - od spolupráce na spoločných projektoch a sieťach po koordináciu vnútroštátnych výskumných programov, ako aj podporovanie spoločnej realizácie veľkých technologických iniciatív a spoločného rozvoja infraštruktúr európskeho rozmeru a záujmu. Siedmy rámcový program je organizovaný v štyroch osobitných programoch, ktoré zodpovedajú štyrom hlavným cieľom európskej politiky v oblasti výskumu. - Spolupráca: Podpora sa bude poskytovať celému spektru výskumných činností vykonávaných prostredníctvom medzištátnej spolupráce, od projektov spolupráce a sietí po koordináciu výskumných programov. - Idey: Vytvorí sa Európsky výbor pre výskum s cieľom podporovať bádanie na hraniciach súčasného poznania, ktoré vykonávajú skupiny, ktoré si vzájomne konkurujú na európskej úrovni, a to vo všetkých oblastiach vedy a techniky vrátane strojárstva, socioekonómie a spoločenských vied. - Ľudia: Činnosti na podporu vzdelávania a kariérneho rastu výskumných pracovníkov, označované ako akcie „Marie Curie“ sa zintenzívnia a viac sa zamerajú na kľúčové aspekty rozvoja schopností a kariérneho rastu a posilnených prepojení s vnútroštátnymi systémami. - Kapacity: Kľúčovými aspektmi európskych výskumných a inovačných kapacít budú podporované výskumné infraštruktúry. Výskumné infraštruktúry; výskum v prospech malých a stredných podnikov; regionálne výskumné zoskupenia; rozvíjanie úplného výskumného potenciálu európskych konvergenčných regiónov; vedecké a spoločenské otázky; horizontálne činnosti v rámci medzinárodnej spolupráce. - Dotknuté sú aj priame činnosti Spoločného výskumného strediska . 4. Stanovisko komisie k pozmeňujúcim a doplňujúcim návrhom Európskeho Parlamentu Pozmeňujúce a doplňujúce návrhy prijaté Európskym parlamentom 30. novembra 2006 sa týkajú najmä Európskej výskumnej rady, obnoviteľných zdrojov energie a energetickej účinnosti, rozpočtového rozdeľovania a finančného nástroja na zdieľanie rizík. Tiež sa schválili ďalšie úpravy a znovuusporiadanie obsahu, väčšinou v témach programu spolupráce. Tieto pozmeňujúce a doplňujúce návrhy sú výsledkom medziinštitucionálnych diskusií, z ktorých vyplynula celková zhoda medzi Komisiou, Európskym parlamentom a Radou vo všetkých zahrnutých bodoch. Komisia preto akceptuje všetkých 40 pozmeňujúcich a doplňujúcich návrhov Parlamentu. Komisia si tiež všimla, že všetky tri priložené vyjadrenia na jej strane sú prvkami celkového záverečného kompromisu, ktorý umožnil ukončenie postupu v druhom čítaní. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcich ustanoveniach. Príloha Re: Článok 6[1] „Pokiaľ ide o siedmy rámcový program, Európska komisia navrhuje pri rozhodovaní o financovaní výskumu ľudských embryonálnych kmeňových buniek zo zdrojov EÚ vychádzať z rovnakého etického rámca ako v šiestom rámcovom programe. Európska komisia navrhuje pokračovanie tohto etického rámca, pretože na základe skúseností predstavuje zodpovedný prístup k oblasti vedy, ktorá je veľkým prísľubom, a pretože sa osvedčil v kontexte výskumného programu, na ktorom sa podieľajú výskumníci z mnohých krajín, v ktorých existujú veľmi rozdielne regulácie. 1. Rozhodnutím o siedmom rámcovom programe sa z financovania z prostriedkov Spoločenstva výslovne vylučujú tri oblasti výskumu: 2. výskumné aktivity, ktoré sa zaoberajú klonovaním človeka na reprodukčné účely; 3. výskumné aktivity zamerané na modifikáciu genetického dedičstva človeka, v dôsledku ktorej by sa takáto zmena mohla stať dedičnou; 4. výskumné aktivity, ktoré majú za cieľ vytvorenie ľudského embrya výhradne na výskumné účely a na účely získavania kmeňových buniek vrátane nástrojov na jadrový prenos somatických buniek. 5. Nebude financovaná nijaká činnosť zakázaná vo všetkých členských štátoch. V členskom štáte nebude financovaná nijaká činnosť, ktorá je v tomto štáte zakázaná. 6. Rozhodnutie o 7RP a ustanovenia o etickom rámci upravujúcom financovanie výskumu ľudských embryonálnych kmeňových buniek zo zdrojov Spoločenstva v nijakom prípade nepredstavuje hodnotenie regulačných alebo etických rámcov upravujúcich takýto výskum v členských štátoch. 7. Výzvou na predkladanie návrhov Európska komisia výslovne nevyžaduje používanie ľudských embryonálnych kmeňových buniek. Používanie ľudských kmeňových buniek, či už ide o bunky dospelých jedincov, alebo embryonálne bunky, závisí od posúdenia vedcov a prihliadnutia k cieľom, ktoré chcú dosiahnuť. V praxi sa zďaleka najväčšia časť prostriedkov Spoločenstva určených na výskum kmeňových buniek venuje na používanie kmeňových buniek dospelých jedincov. Nie je dôvod, prečo by sa to malo v rámci 7RP výrazne zmeniť. 8. Každý projekt navrhujúci používanie ľudských embryonálnych buniek musí úspešne prejsť vedeckým hodnotením, v priebehu ktorého nezávislí vedeckí odborníci posudzujú potrebu používania takýchto kmeňových buniek na dosiahnutie vedeckých cieľov. 9. Návrhy, ktoré úspešne prejdú vedeckým hodnotením, sa potom podrobia prísnemu etickému preskúmaniu zo strany Európskej komisie. V tomto etickom preskúmaní sa vezmú do úvahy zásady Charty základných práv EÚ a príslušných medzinárodných dohôd, ako je Dohovor Rady Európy o ľudských právach a biomedicíne podpísaný v Oviede 4. apríla 1997 a jeho doplnkové protokoly či Všeobecná deklarácia o ľudských genómoch a ľudských právach, ktorú prijalo UNESCO. Etické preskúmanie je aj príležitosťou overiť, či sa v návrhoch dodržiavajú pravidlá platné v štátoch, v ktorých má prebiehať výskum. 10. V osobitných prípadoch môže etické preskúmanie trvať počas celého životného cyklu projektu. 11. Pre každý projekt navrhujúci používanie ľudských embryonálnych buniek je ešte pred jeho začatím potrebné požiadať o súhlas príslušný vnútroštátny alebo miestny výbor pre etické záležitosti. Musia sa dodržiavať všetky vnútroštátne pravidlá a postupy vrátane otázok, ako je rodičovský súhlas, neprítomnosť finančného motívu atď. Bude sa overovať, či projekt zahŕňa aj zmienky o licenčných a kontrolných opatreniach prijímaných príslušnými orgánmi členského štátu, v ktorom má prebiehať výskum. 12. Návrh, ktorý úspešne prejde vedeckým hodnotením, vnútroštátnym alebo miestnym etickým preskúmaním a európskym etickým preskúmaním, bude podľa potreby predložený na schválenie členským štátom zastúpeným regulačným výborom. Nebude financovaný nijaký projekt týkajúci sa využívania ľudských embryonálnych kmeňových buniek, ktorý nezíska súhlas členských štátov. 13. Európska komisia bude ďalej pracovať na širokom sprístupnení výsledkov výskumu kmeňových buniek financovaného Spoločenstvom všetkým výskumným pracovníkom, aby tak v konečnom dôsledku prospela pacientom vo všetkých krajinách. 14. Európska komisia podporí akcie a iniciatívy prispievajúce ku koordinovaniu a racionalizácii výskumu ĽEKB v rámci zodpovedného etického prístupu. Komisia najmä podporí európsky register línií ľudských embryonálnych kmeňových buniek. Podpora takéhoto registra umožní monitorovanie existujúcich ľudských embryonálnych kmeňových buniek v Európe, prispeje k zvýšeniu jeho využívania vedcami a pomôže vyhnúť sa zbytočným deriváciám nových línií kmeňových buniek. 15. Európska komisia bude pokračovať v súčasnej praxi a nebude regulačnému výboru predkladať návrhy projektov obsahujúce výskumné aktivity, ktoré ničia ľudské embryá, vrátane obstarávania kmeňových buniek. Vylúčenie financovania tohto kroku výskumu však Komisii nebráni vo financovaní následných krokov týkajúcich sa ľudských embryonálnych kmeňových buniek.“ Re: Téma „energetiky“ „Desať tém programu spolupráce zahŕňa výskum potrebný na podporu formulácie, implementácie a hodnotenia politík Spoločenstva, ktorým Komisia pripisuje hlavnú rolu.“ Víta dôležitosť, ktorú Európsky parlament pripisuje politike energetiky vo všeobecnosti, a najmä podporu energetickej účinnosti a obnoviteľným zdrojom energie. S cieľom umožniť Parlamentu sledovať implementáciu programu, Komisia zamýšľa pokračovať v politike transparentnosti a poskytovaní informácií. Príslušné informácie o projektoch financovaných rámcovým programom budú verejnosti v plnej miere k dispozícii na internete. Zvláštna pozornosť sa bude venovať tomu, aby sa aspoň každé dva roky predložila súhrnná prezentácia projektov súvisiacich s racionálnym a účinným využívaním energie a úlohou obnoviteľných zdrojov energie.“ Re: „Idey“ „V kontexte správy o dosiahnutom pokroku uvedenej v článku 7 ods. 2 a pred predbežným hodnotením Komisia predloží do polovice roku 2008 Európskemu parlamentu a Rade oznámenie o metodológii a spôsobe uvádzania, ktoré sa uplatniť pri revízii vykonanej nezávislými odborníkmi, pokiaľ ide o štruktúry a mechanizmy Európskeho výskumného strediska. V prípade potreby Komisia predloží návrh úpravy rámcového programu.“ [1] Zahrnutý ako príloha ku KOM(2006) 548.